Natrio hidroksidas

Natrio šarmas, natrio hidroksidas arba kaustinė soda – stipri bazė. Kartais natrio šarmu vadinamas tik šio junginio vandeninis tirpalas. Naudojamas muilo, dirbtinio šilko, dažų, naftos produktų gamyboje, ir kitur.

Natrio šarmas gali būti gaunamas elektrolizuojant vandeninį natrio chlorido tirpalą. Tokiu atveju prie katodo išsiskiria vandenilis, o prie anodo – chloras. Tačiau reikia neleisti produktams susimaišyti, nes chloras reaguoja su natrio šarmu, sudarydamas natrio hipochloritą (NaOCl).

Per 1998 m. buvo pagaminta apie 45 milijonus tonų natrio hidroksido.

Natrio šarmas reaguoja su anglies dioksidu, virsdamas natrio karbonatu:

2 NaOH + CO2 → Na2CO3 + H2O 

Dėl to jis paprastai laikomas sandariai uždarytas.

 Šaltiniai 
 R. Pajeda, E. Jasinskienė, E. Ramanauskas „Bendroji chemija“, Vilnius, „Mintis“, 1967

Kategorija:Natrio junginiai
Kategorija:Bazės
Kategorija:Buitinė chemija